2011 воын сиктъясын да кар кодь посёлокъясын шоныд энергия ньöбысьяслы лоö кольöма кокньöда тарифъяс.

Коми Республикаса Юралысь Вячеслав Гайзер сетiс регионса Каналан Сöветö «Коми Республикаын шоныд энергия ньöбысьяслысь кокньöда категория урчитöм йылысь» лöсялана оланпас бала. Документсö видлаласны Госсöветса сессиялöн матысса заседание вылын – öшым тöлысь 9 лунö.

Водзвыв артыштöмöн, тайö схема серти лоас позянлун кольны республикалöн сиктса да карса 107 овмöдчöминын шоныд энергия вайöм вылö донтöмджык тарифъяс, мый урчитöма Коми Республикаса Юралысьлöн тшöктöм серти 2010 вося кöч тöлысь 1 лунсянь Коми Республикаса тариф службаöн.

Тайö оланпас примитöм вылö оз ковмы содтöд сьöм республикаса сьöмкудйысь да меставывса сьöмкудъясысь. Шоныд энергия вылö кокньöда тарифöн вöдитчöмкöд йитöдын воштан чöжöс компенсируйтöм вылö 2011 во вылö Коми Республикаса сьöмкудйын артыштöма 612 140 сюрс шайт.

Депутатъясöн оланпас бала ошкöм бöрын документыс вынсялас 2011 вося тöвшöр тöлысь 1 лунö.